एसडी पीजी महाविद्यालय के छात्रों ने जीत पर भगत सिंह चौक पर मोटर साइकिल रैली निकाल कर हुड़दंग किया। इस पर सीओ सिटी तुलसीदास पुरोहित के नेतृत्व में पुलिस ने जुलूस निकाल कर रहे छात्रों को खदेड़ दिया। चौधरी बल्लूराज गोदारा राजकीय कन्या महाविद्यालय के बाहर भी पुलिस को छात्र-छात्राओं को इधर-उधर करने के लिए कड़ी मशक्कत करनी पड़ी। एक बार पुलिस ने सभी छात्रों को नेहरू पार्क में ले जाकर खदेड़ दिया। एसडी बिहाणी कॉलेज के आगे भी जीत की खुशी में छात्रों के जुलूस निकालने पर उन्हें भगा दिया गया।